ນີ້ແມ່ນກອງປະຊຸມປະຈຳປີໃນລະດັບຮອງລັດຖະມົນຕີ, ໄດ້ຈັດຕັ້ງດ້ວຍຮູບແບບຖ່າຍທອດສົດ ໂດຍມີການເຂົ້າຮ່ວມຂອງເຈົ້າໜ້າທີ່ອາວຸໂສ (SOM) ຂອງບັນດາປະເທດອາຊຽນ ແລະ ຮອງເລຂາທິການໃຫຍ່ອາຊຽນ.
ທີ່ກອງປະຊຸມ, ຮອງລັດຖະມົນຕີກະຊວງການຕ່າງປະເທດຍີ່ປຸ່ນ ທ່ານ Mori Takeo ໄດ້ຢືນຢັນວ່າ ຍີ່ປຸ່ນຖືເປັນສຳຄັນການພົວພັນຄູ່ຮ່ວມມືຍຸດທະສາດກັບອາຊຽນ, ສະໜັບສະໜູນບົດບາດເປັນໃຈກາງຂອງອາຊຽນ ໃນໂຄງປະກອບພາກພື້ນ ແລະ ທັດສະນະຂອງອາຊຽນກ່ຽວກັບມະຫາສະໝຸດອິນເດຍປາຊີຟິກ (AOIP).
ໃນບົດບາດເປັນປະທານຮ່ວມຂອງເວທີປາໄສ, ທ່ານຮອງລັດຖະມົນຕີກະຊວງການຕ່າງປະເທດຫວຽດນາມ ຫງວຽນກວກຢູ້ງ ໄດ້ເນັ້ນໜັກເຖິງຄວາມສຳຄັນຂອງການພົວພັນຄູ່ຮ່ວມມືຍຸດທະສາດອາຊຽນ - ຍີ່ປຸ່ນ ເພື່ອຄວາມສັນຕິພາບ, ຄວາມໝັ້ນຄົງ ແລະ ການພັດທະນາທີ່ຈະເລີນຮຸ່ງເຮືອງໃນພາກພື້ນ.
ທ່ານຮອງລັດຖະມົນຕີຫງວຽນກວກຢຸງ ໄດ້ສະແດງຄວາມປາດຖະໜາວ່າ ຍີ່ປຸ່ນສືບຕໍ່ສະໜັບສະໜູນ ຢ່າງຕັ້ງໜ້າ ເພື່ອມານະພະຍາຍາມຫລຸດຜ່ອນຊ່ອງຫວ່າງການພັດທະນາ, ຊຸກຍູ້ການພັດທະນາຢ່າງສະເໝີພາບ ແລະ ຍືນຍົງໃນປະຊາຄົມອາຊຽນ.
ທ່ານຮອງລັດຖະມົນຕີ ຫງວຽນກວກຢຸງ ໄດ້ສະເໜີໃຫ້ສອງຝ່າຍຕ້ອງເພີ່ມທະວີການປະສານສົມທົບ ເພື່ອຮັບປະກັນສັນຕິພາບ, ຄວາມໝັ້ນຄົງ ແລະ ຄວາມຈະເລີນຮຸ່ງເຮືອງໃນພາກພື້ນ ໂດຍຜ່ານກົນໄກຕ່າງໆທີ່ອາຊຽນເປັນຜູ້ນຳ, ແລະ ຊຸກຍູ້ບັນດາຄຳສັ່ງຂອງພາກພື້ນທີ່ມີກົດລະບຽບ, ຍຶດໝັ້ນກົດໝາຍ ສາກົນ ແລະ ການແກ້ໄຂຂໍ້ຂັດແຍ້ງໂດຍສັນຕິວິທີ. ທ່ານຮອງລັດຖະມົນຕີ ກໍ່ຢືນຢັນທັດສະນະຫຼັກການຂອງອາຊຽນ ກ່ຽວກັບບັນຫາທະເລຕາເວັນອອກ, ພ້ອມທັງປາດຖະໜາວ່າ ຍີ່ປຸ່ນຈະສືບຕໍ່ສະໜັບສະໜູນຄວາມມານະພະຍາຍາມຂອງອາຊຽນ ໃນການສ້າງທະເລຕາເວັນອອກກາຍເປັນທະເລແຫ່ງສັນຕິພາບ, ມິດຕະພາບ ແລະ ການຮ່ວມມື.
ກ່ຽວກັບຝ່າຍຍີ່ປຸ່ນ, ທ່ານຮອງລັດຖະມົນຕີກະຊວງການຕ່າງປະເທດ Mori Takeo ຢືນຢັນວ່າ ປະເທດຍີ່ປຸ່ນໃຫ້ຄວາມສຳຄັນຕໍ່ການພົວພັນຄູ່ຮ່ວມມືຍຸດທະສາດກັບອາຊຽນ, ສະໜັບສະໜູນບົດບາດເປັນໃຈກາງຂອງອາຊຽນ ໃນໂຄງສ້າງພາກພື້ນ ແລະ ທັດສະນະຂອງອາຊຽນກ່ຽວກັບມະຫາສະໝຸດອິນເດຍ - ປາຊີຟິກ (AOIP).
ປຶກສາຫາລືກ່ຽວກັບສະພາບການສາກົນ ແລະ ພາກພື້ນ, ບັນດາປະເທດໄດ້ເຫັນດີສົມທົບກັນຢ່າງແໜ້ນແຟ້ນ ແລະ ປະກອບສ່ວນເຂົ້າໃນການຮັບປະກັນສັນຕິພາບ, ຄວາມໝັ້ນຄົງ ແລະ ສະຖຽນລະພາບໃນພາກພື້ນ, ໃນນັ້ນມີຄວາມໝັ້ນຄົງ ແລະ ຄວາມປອດໄພໃນການເດີນທະເລຢູ່ທະເລຕາເວັນອອກ.
ຄຳຮຸ່ງ